หุ้นไทยปิดเช้าพุ่ง10.18จุด
ดัชนีหุ้นไทยวันนี้ ปิดภาคเช้า พุ่งขึ้น 10.18 จุดหรือเพิ่มขึ้น 1.06% มาปิดที่ 969.45 จุด โดยดัชนีเคลื่อนไหวในแดนบวกตลอดระหว่าง 965.92จุด &#8211;971.23 จุด ด้วยมูลค่าการซื้อขาย 22,789 ล้านบาท
29 ก.ย. 2553

ดัชนีหุ้นไทยวันนี้ ปิดภาคเช้า พุ่งขึ้น 10.18 จุดหรือเพิ่มขึ้น 1.06% มาปิดที่ 969.45 จุด โดยดัชนีเคลื่อนไหวในแดนบวกตลอดระหว่าง 965.92จุด –971.23 จุด ด้วยมูลค่าการซื้อขาย 22,789 ล้านบาท
นักวิเคราะห์บริษัทหลักทรัพย์(บล.)กิมเอ็ง(ประเทศไทย)คาดว่า ดัชนีวันนี้จะทะลุ 960 จุด หลัง ดัชนีดาวน์โจนส์ ฟื้นตัวขึ้น บวกกับกระแสเงินทุนต่างชาติที่ไหลเข้าในตลาดหุ้นเกิดใหม่ของเอเชียอย่างต่อเนื่อง สถาบันภายในประเทศทยอยลดน้ำหนักการลงทุนในตลาดหุ้นไทยอีกครั้ง แต่ ดัชนีก็ไม่สามารถปรับฐานลงแรงได้ เชื่อว่าสถาบันภายในประเทศจำเป็นต้องกลับมาสะสมหุ้นหลักอีกครั้งในวันนี้เช่นกัน แม้ว่าจะไม่มีประเด็นการลงทุนใหม่เข้ามาเสริมก็ตาม
ด้าน ความเสี่ยงทั้งกรณีไอร์แลนด์ และโปรตุเกสที่ CDS Spread เริ่มส่งสัญญาณเสี่ยงสูงขึ้นเป็นลำดับอีกครั้ง หรือการประกาศล้มละลายของสถาบันการเงิน Takefuji ญี่ปุ่นวานนี้ เชื่อว่าจะส่งผลกระทบต่อบรรยากาศการลงทุนในตลาดหุ้นไทยเพียงจำกัดเท่านั้น และไม่ทำให้กระแสเงินทุนต่างชาติชะลอตัว แต่กลับเป็นปัจจัยที่เอื้อให้เงินทุนไหลออกจากประเทศเหล่านี้ กลับเข้าเอเชีย รวมถึงไทยมากขึ้น.